# 1977-es romániai földrengés

### A Wikipédiából, a szabad lexikonból.

Románia dél-keleti részét 1977. március 4-én pusztító földrengés rázta meg. A földrengés erőssége a Richter-skálán 7,2 volt, az MSK–64-skálán kilenc körüli, a Mercalli-skálán pedig nyolcas-kilences. A földrengés helyi idő szerint 21:22-kor pattant ki 110 km-re a Háromszéki-havasok alatt. A jelenség körülbelül két órán át tartott, a közepes érzékenységű ember nem egészen egy percig érzékelhette. A műszerek először függőleges majd vízszintes mozgást jeleztek. A földrengés epicentruma a Tulnici-Soveja-Bârseşti-Năruja települések közötti övezetben volt. A rengés az ún. monokinetikus rengések közé tartozott, ami azt jelenti, hogy egy nagy rengést több apró utómozgást követ, amelyek elvezetik a fészekben még fellelhető energiát. A fészek maga több mint 100 km mélységben helyezkedett el.

## [szerkesztés] Károk

Összeomlott épület a földrengés után

Az epicentrum közelében nem volt akkora pusztítás, mint a kelet-északkelet és nyugat-délnyugat felé terjedő lökéshullám útjában. Erdélyben csak jelentéktelen károk keletkeztek. Összesen 32 900 épület dőlt össze, 35 000 család maradt hajléktalan. 200 000 épület rongálódott meg. Az emberi áldozatok száma 1570, a sérülteké 11 000. Az anyagi kár értéke elérte 2 milliárd dollárt.

Bukarestben 32 tömbház dölt össze, további 130 rongálódott meg. Március 5-én este már 508 halottat és több mint 2600 sérültet tartottak számon, de ezek a számok később még nagyobbra nőttek. 2900 veszélyeztetett lakást evakuáltak. Ploieştien egy 160 férőhelyes bentlakás dölt össze, amelyben 15-en haltak meg. A bulgáriai Svishtov városban három tömbház omlott össze, 100 embert temetve maga alá.

A lap eredeti címe "http://hu.wikipedia.org../../../1/9/7/1977-es_rom%C3%A1niai_f%C3%B6ldreng%C3%A9s.html"

Kategóriák: Földrengések | 1977

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Italiano
- Nederlands
- Polski
- Română